Ons Gaan Nie Weet Wat Ons Tref Nie......
Published: 2016-05-10 Views: 1015
Vandag is aangekondig dat Suid-Afrika se werkloosheid syfer staan op 27% of 36% - afhangend van hoe jy dit definieer. Een uit elke drie. Hierdie is nou. As ons dink dit gaan vinnig beter word, stel die techno-profete mens nie gerus nie, inteendeel.....
Iemand het so 'n rukkie terug iets gesê van: Laat die wat 'n oor het hoor. Nou ja, laat ons luister wat begin gebeur in ons wêreld:
Toe 'n spreker so 'n rukkie terug op The Money Show aangedui het dat ons ons kinders in heeltemal die verkeerde rigtings oplei het my ore gespits. Volgens hom gaan die meeste poste in die voorsienbare toekoms oorbodig raak. Toe hy egter die rede gee het ek ontspan - dit klink 'n bietjie "far fetched" het ek gedink. Hy sê robotte gaan ons werk oorneem. Hy sê ook dit is moontlik dat rekenaars die wet beter gaan kan interpreteer as die mees ervare regter! Kan dit waar wees? Die spreker dui aan ons kinders moet hulleself bekwaam in 'n Informasie Tegnologie rigting.
Daarna by 'n "Smart Grid" byeenkoms by Eskom se konferensie sentrum vroeër vanjaar kom dieselfde gedagte deur. Die gedagte van dramatiese veranderinge wat ons in die gesig staar, die internet van dinge, die einde van privaatheid, besigheidsmodelle wat op hulle kop gekeer gaan word en die idee van "disruptive technologies".
Vandag gesels Aki Anastasio met Redy Thlabi op 702 en jou wrintie kom dieselfde gedagte weer op. Hy speel 'n paar opnames van 'n onlangse konferensie en wil jy nou meer: Weer sê hulle - pasop, hier kom die robotte! Waar robotte in die verlede fisiese werk oorgeneem het gaan hulle nou begin intelektuele take ook oorneem. Aki voorspel dat daar 'n hengse werkloosheidsgolf oor die wêreld gaan spoel en dat die gros van die gemeenskap waarskynlik in die toekoms op toegewings ("grants") sal moet lewe.
My laaste beswaar teen hierdie Brawe Nuwe Wêreld gedagte verkrummel toe 'n goeie vriend vandag vir my 'n kommentaar aanstuur van Udo Gollub. Lees die artikel hier:
Udo lewer verslag van 'n Singularity University byeenkoms en sy kommentaar volg hieronder. Dit is 'n skrikmakertjie van 'n waarskynlike toekoms, alhoewel ek steeds voel dat van die idees miskien nog 'n bietjie vêr gaan haal is. Maar ons sal moet begin dink aan die komende omwenteling.
Stinkryk Of Ryke Stinker? Ons Gaan Nie Weet Wat Ons Tref Nie......